**PÁLYÁZATI FELHÍVÁS**

A Gazdaságtudományi Kar pályázatot ír ki a **2019/2020. tanévre (10 hónapra)**

**MNB Kiválósági Ösztöndíj**

elnyerésére (40.000 Ft/hónap).

Az ösztöndíj odaítélése a Debreceni Egyetem Hallgatói Térítési és Juttatási Szabályzat kari kiegészítésben megfogalmazottak figyelembevételével történik. MNB kiválósági ösztöndíjban a kar állami ösztöndíjas és önköltséges, nappali tagozatos aktív hallgatói jogviszonnyal rendelkező Gazdálkodási és menedzsment, Nemzetközi gazdálkodás, valamint Pénzügy és számvitel alapszakos, illetve Nemzetközi gazdaság és gazdálkodás, Számvitel, Vállalkozásfejlesztés, valamint Vezetés és szervezés mesterszakos hallgatói részesülhetnek.

Az ösztöndíjra azon hallgatók pályázhatnak, akik:

* legalább két félévet teljesítettek,
* az utolsó két egymást követő aktív félévben legalább 54 kreditet megszereztek,
* a szakon előírt mintatanterv összes kreditjeinek időarányosan legalább 90 %-át teljesítették,
* az előző, két egymást követő, lezárt aktív félévben a megszerzett érdemjegyek kreditekkel súlyozott számtani átlaga legalább 4,00 és azokban a félévekben tudományos, illetve egyéb szakmai munkát végeztek,
* vállalják, hogy az MNB által rendezett Kiválósági oklevél átadó konferencián személyesen megjelennek.

A pályázatnak tartalmaznia kell:

* Mindazon tevékenység hitelt érdemlő igazolását, amelyeket a hallgató pályázatában feltüntetett. Az igazolás nélküli tevékenységek az elbírálás során figyelmen kívül lesznek hagyva.
* A kitöltött pályázati adatlapot.
* A kitöltött „Hallgatói nyilatkozatot” (csak az 1. oldalt kérjük kitöltve leadni.).

A beérkezett pályázatokat a Kari Tanulmányi Bizottság bírálja el és rangsorolja. A 2019/20/2. (tavaszi) féléves ösztöndíj támogatás folyósításának feltétele, hogy a pályázatot elnyert hallgató az őszi félévben felvett valamennyi tárgyát teljesítse, illetve mesterképzésre történő felvételi esetén tanulmányait továbbra is az ösztöndíjprogram által támogatott szakon folytassa a karon.

A pályázatokat lefűzhető tasakban kérjük ügyintézési időben leadni:

* Debrecenben a Tanulmányi Osztály 1-es irodájában Ombódiné Erdey Zsuzsának, vagy a TO postaládába bedobni a Veres Péter Kollégium portájánál.
* Szolnok Campuson az Oktatásszervezési Iroda 056-os irodájában.

**Leadási határidő: 2019. szeptember 30. (hétfő) 12.00 óra**

Debrecen, 2019. szeptember 19.

Dr. Fenyves Veronika

oktatási dékánhelyettes